cyanic-selkie/wikianc huggingface dataset:
Storen
Storen, også kalt Store Skagastølstind, er et fjell i Luster og Årdal kommune i Vestland. Det har en høyde på 2 405 meter over havet og er Norges tredje høyeste fjell. Fjellet er den sørligste toppen av Skagastølstindane. I tillegg til å være Norges tredje høyeste fjell er den også landsdelen Vestlandets høyeste fjell. Storen er det eneste av Norges tre høyeste fjell som krever klatring for å nå toppen den enkleste vei.
Storen er en del av Norges høyestliggende fjellrygg, Styggedals- og Skagastølsryggen. Fjellområdet heter Hurrungane og ligger sørvest i Jotunheimen. Det er et utpreget alpint terreng, og av de villeste fjellområdene i Jotunheimen.
Historie
Storen ligger lett synlig fra den gamle ferdselsveien over Sognefjellet og ble dermed tidlig kjent og beskrevet. I 1820-årene ble det utgitt flere reiseskildringer fra områdene rundt, der fjellenes forrevne utseende ble beskrevet. Spekulasjonene gikk også om Storen kunne være Norges høyeste fjell. Fjellets høyde ble målt fra nærliggende fjell i 1836 av Theodor Broch og av Harald Nicolai Storm Wergeland i 1842, noe som slo fast at Galdhøpiggen var høyere.
Storen hadde frem til begynnelsen av 1870-årene ry som ubestigelig, og det ble ikke gjort forsøk på bestigning. I 1872 ble den engelske klatreren William Cecil Slingsby oppmerksom på fjellet, under en reise i Norge. Han vendte tilbake både i 1874 og 1875 med den hensikt å forsøke å klatre fjellet, men uten å få gjort et seriøst forsøk på grunn av dårlig vær.
I 1876 vendte Slingsby tilbake til Norge, og hadde da fått med Emanuel Mohn. Knut Lykken fra Valdres ble engasjert som fjellfører, og etter en meget vellykket tur gjennom Jotunheimen med mange førstebestigninger, startet de fra Vormeli 21. juli, etter å ha førstebesteget Gjertvasstind dagen i forveien. Etter en strabasiøs tur gjennom Midtmaradalen og opp det som nå kalles Slingsbybreen, var det bare Slingsby som fortsatte fra skaret mellom Storen og Vetle Skagastølstind, som nå heter Mohns skar. Fjellet var islagt og nordmennene var slitne og ikke på langt nær så erfarne som Slingsby på klatring under vanskelige forhold. Han lyktes med å nå toppen alene, og gjennomførte dermed den største klatreprestasjon i Norge til da.
Etter denne bragden økte oppmerksomheten om Storen ytterligere. Det var mange som følte at det sto om nasjonens ære at en nordmann gjentok bedriften. Harald Petersen var en ung kunststudent som tok utfordringen og etter et mislykket forsøk i 1877, gjennomførte han andrebestigningen via Slingsbys rute i 1878.
Johannes Heftye, sønn av Tho. Joh. Heftye, hadde ført en opphetet offentlig debatt med Slingsby om vanskelighetene på Storen i forhold til Knutsholstinden, som Heftye hadde førstebesteget i 1875. I 1880 ville han bevise at Storen var enkel å bestige, og sammen med Jens Klingenberg og Peder Melheim fra Årdal finner de ved en feiltakelse en enklere vei til toppen. Heftyes rute har senere blitt normalveien ved bestigning av Storen.
Også senere har Storen vært viktig innen norsk klatrehistorie. Førstebestigningen av sørveggen fra Slingsbybreen (som egentlig vender mest mot øst) i 1927 av Ola H. Furuseth, Asbjørn Gunneng og Boye Schlytter åpnet en lang og komplisert rute som ble en milepæl i Norge før Arne Næss innførte bolteklatringen ca. ti år senere.
I senere år har ruta opp vestveggen i 1976 av Ulf Geir Hansen og Hans Petter Fernander satt en ny standard for klatring i Jotunheimen, med vedvarende vanskelig klatring i høyfjellet.
Klatreruter på Storen
Det fins en rekke klatreruter og varianter av disse på Storen. De viktigste er:
Kate Pendry
Kate Pendry (født 1965) er en britisk / norsk skuespiller, performancekunstner og dramatiker som har vært bosatt og virket i Norge siden 1995.
Kunstnerisk profil
Pendry har bodd i Oslo siden 1995 og har arbeidet innenfor ulike medier. På scenen har markert seg med konfronterende arbeider, med et personlig og politisk innhold. Hun visualiserer historiene hun forteller ved bruk av sarkasme og svart humor – noe hun blant annet demonstrerte i forestillingen Sex in the Warzone. Alene på scenen med en mikrofon fortalte hun i dette stykket om sin reise til Balkan i 2002, sju år etter krigens slutt: fra London til Sarajevo, Dubrovnik, Montenegro og endelig til Kosovo. Hun medvirket også i Teater Ibsen s Tilfellet Torgersen.
Pendry regnes som en kontroversiell kunstner, og hun har møtt sterke reaksjoner på mange av sine forestillinger. I oppsetningen Tales From A Wicked Child brukte hun bilder av døde barn i forestillingen, og på The Wall of Fame and Shame hang det bilder av de som ble dømt i Baneheia-saken, sammen med George W. Bush og Anne Frank. På grunn av trusler har hun til tider måttet ha beskyttelse for å kunne gjennomføre forestillingene.
Performance-kunstner
Kate Pendry har siden 1995 arbeidet i sjangeren «spoken word» og laget flere performance-forestillinger der hun omtaler sensitive temaer som for eksempel religion, pornografi og kapitalisme. Hun har laget ulike konsepter til performance-forestillinger, deriblant Demonology, Johnny Johnson, Dead Diana og Sex in the Warzone.
Radio
NRK P2 bestilte og kringkastet Kate Pendrys Oppdrag renhold (Operation Cleanup) i 2015, en svart komedie i 6 deler om en renholder som søker hevn over sine sjelløse og rike klienter.
Hun har også vært programleder i radioprogrammet Sister Ruby Tuesday på radiOrakel.
Podcast
Pendry har laget en podcast-serie om koronapandemien, der hun reflekterer over covid-19 restriksjonene i Norge, Storbritannia og Østerrike.
Priser
I 2010 ble hun tildelt Ibsenprisen for stykket Erasmus Tyrannus Rex.
I 2022 ble hun tildelt Frilansprisen av Dramatikerforbundet.
Armenia i Eurovision Song Contest
Armenia debuterte i Eurovision Song Contest i 2006 og har deltatt 15 ganger. Siden debuten har Armenia kvalifisert seg 12 ganger. Landet har blitt slått ut i semifinalen tre ganger: i 2011, 2018 og 2019. Armenia har aldri vunnet Eurovision Song Contest, men beste plassering er en fjerdeplass i 2008 og 2014.
Historie
Det er Armenias offentlige tv-selskap (ARMTV) som har senderettighetene til Eurovision Song Contest i Armenia. I 2006 sendte landet sitt første bidrag til Eurovision Song Contest, André med «Without Your Love».
Han kom på sjetteplass i semifinalen og kvalifiserte seg dermed til finalen. Der endte André på en åttendeplass med 129 poeng, og Armenia var dermed direktekvalifisert til finalen i Eurovision Song Contest 2007. Frem til 2011 kom Armenia på topp ti hvert år. Siden har resultatene variert, og landet ble slått ut i semifinalen to år på rad i 2018 og 2019.
Fraværene i 2012 og 2021
I Düsseldorf i 2011 ble artisten Emmy og «Boom Boom» slått ut i sin semifinale, og for første gang kom ikke Armenia til en Eurovision-finale.
Året etter valgte Armenia ikke å delta, siden nabolandet og erkefienden Aserbadsjan skulle arrangere Eurovision Song Contest etter å ha vunnet året før. De to landene har en langvarig og konfliktfylt historie, blant annet striden om regionen Nagorno-Karabakh. Vinteren 2012 satte armenske artister i gang en underskriftskampanje for å få Armenia til å trekke seg fra konkurransen, siden de mente Aserbajdsjan nylig hadde utvist «anti-armenske holdninger». Aserbajdsjanske myndigheter på sin side garanterte for sikkerheten til den armenske delegasjonen, men Armenia valgte til slutt å trekke seg fra konkurransen. I 2013 kom Armenia tilbake igjen i konkurransen og deltok hvert år frem til 2020.
I 2021 var Armenia påmeldt til konkurransen, men besluttet å trekke seg i mars 2021, bare en uke før tidsfristen gikk ut for å levere bidrag. Kringkasteren forklarte fraværet med de politiske urolighetene i landet som eskalerte vinteren 2020–2021. Blant annet opplevde landet kuppforsøk i februar 2021, der kuppmakerne krevde statsminister Nikol Pasjinjans avgang. Urolighetene skyldes frustrasjon med den økonomiske utviklingen i landet, og utfallet av krigen om Nagorno-Karabakh, der Armenia ble tvunget til å gi fra seg områder til erkerivalen Aserbajdsjan. Armenia var tilbake i konkurransen i 2022.
Stemmehistorikk
Under er en oversikt over poengene Armenia har fått og gitt siden debuten i 2006. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore. Tallene er hentet fra ESC Database.
Merk: Tabellene ovenfor er bare basert på poeng avgitt i finalene. Stemmer avgitt i semifinalene er ikke tatt med.
Lars Onsager
Lars Onsager (født 27. november 1903 i Christiania, død 5. oktober 1976 i Coral Gables i Florida) var en norskfødt amerikansk vitenskapsmann i fysikalsk kjemi. Han ble nominert flere ganger både til Nobelprisen i kjemi og fysikk. I 1968 mottok han Nobelprisen i kjemi.
Bakgrunn
Han ble født i Kristiania og foreldrene var Ingrid Kirkeby (1880–1961) og høyesterettsadvokat Erling Onsager (1876–1953).
Utdannelse
Onsager begynte sine studier i kjemi ved NTH i Trondheim allerede som 16-åring, og var ferdig utdannet sivilingeniør i 1925, før han hadde fylt 22. Hans diplomoppgave var innen eksperimentalfysikk. I løpet av studietiden fattet han også stor interesse for matematikk. Hans senere forskning og vitenskapelige resultater innen kjemi og fysikk, var «preget av stor matematisk virtuositet».
Han fikk sin PhD-grad ved Yale University i 1935, etter at han hadde flyttet til USA. Avhandlingen hans, Solutions of the Mathieu equation of period 4n and certain related functions, var ren matematikk, og det var først etter at Yales' kjente matematiker Einar Hille uttalte at det ville være en ære å gi Onsager en doktorgrad i matematikk, at kjemikerne aksepterte den.
Liv og virke
Etter avsluttede NTH-studier, reiste han til Zürich. Her møtte han Peter Debye ved Eidgenössische Technische Hochschule (ETH). Våren 1926 kom han tilbake til ETH, og arbeidet i nærmere to år som assistent for Debye. Mens han var i Zürich, organiserte han sine resultater når det gjaldt teori om elektrolytter, for publisering. Han utvidet sine fysikkunnskaper og knyttet bekjentskap med flere ledende fysikere.
I 1928 flyttet han permanent til USA. Her arbeidet han først, vårsemesteret 1928, ved Johns Hopkins University i Baltimore, Maryland. Han var kjent som en fremragende teoretiker, men som en svært dårlig foreleser, og hans engasjement ved Johns Hopkins ble ikke fornyet. Han fikk en stilling ved Brown University på Rhode Island. Der ble han i fire år. Fra 1933 var Yale University hans faste arbeidsplass, frem til han ble pensjonist i 1972. Da flyttet han til University of Miami, Coral Gables, og ble der til sin død i 1976.
Han var gift med Margarethe, født Arledter. Erling Onsager er sønn av Lars og Margarethe.
I 1945 fikk han amerikansk statsborgerskap.
Forskning
Mens han arbeidet ved Brown, utviklet han det som senere ble kjent som Onsagers resiprositetsrelasjoner i irreversibel termodynamikk. Dette er også kalt Onsagerrelasjonene, og er, kort beskrevet, en statistisk analyse av diffusjon. Den første versjonen kom i 1929, mens det utvidede ligningssettet ble publisert i 1931. Relasjonene er knyttet til transportkoeffisienter som sier hvilke strømmer som oppstår som følge av krefter av forskjellig slag. Et velkjent eksempel på lineær transport er Ohms lov, I=U/R, der I er den elektriske strømmen, U er spenningen som driver strømmen, og 1/R transportkoeffisienten, der R er den elektriske motstand. Onsager-relasjonene dreier seg om koeffisientene som bestemmer krysskoblingen mellom forskjellige krefter og strømmer, for eksempel varmestrøm forårsaket av elektrisk spenning – og elektrisk strøm forårsaket av en temperaturdifferens. Når de lineære transportligningene skrives på en bestemt måte, vil koeffisientene utvise symmetrien Lik=Lki. Denne typen symmetri var kjent for en rekke kryss-koeffisienter, men den var ikke forstått. Det Onsager viste, var at symmetrien på makronivå er et direkte resultat av en symmetri på mikronivå. Dersom man studerer den mekaniske bevegelsen til et system av mange atomer eller molekyler vil, under de fleste forhold, de mekaniske ligningene ha samme form for beskrivelse av utviklingen bakover i tid som fremover. Det er denne symmetrien på molekylnivå mellom fortid og fremtid som Onsager viste fører direkte til symmetrien på makronivå til krysskoeffisientene i transport.
Betydningen av disse Onsagers såkalte resiprositetsrelasjoner ble ikke fullt ut forstått før etter krigen, men de ble fremhevet i begrunnelsen for hans Nobelpris i kjemi i 1968. Det som derimot førte til Onsager plutselige berømmelse utenfor fysikalsk kjemi, var hans eksakte løsning under krigen av Ising-modellen, først som en bemerkning i 1942, deretter publisert i 1944. Ising-modellen er den enklest tenkelige modell for et system med faseovergang (analogt faseovergangen mellom vann og is) som skyldes mikroskopiske vekselvirkninger: På et uendelig kvadratisk gitter er det et spinn (en liten magnetnål som kan ha to mulige orienteringer, «opp» eller «ned»). Mellom nabospinn er det en vekselvirkning som gjør det energetisk foretrukket at spinnene peker samme vei. Systemets totale magnetisering er summen av alle enkeltspinnene, med pluss for opp, minus for ned. Ved høye temperaturer er vekselvirkningen for svak til å disiplinere spinnene, de vil peke opp og ned slik at den totale magnetiseringen er null. Under en bestemt temperatur (den kritiske), får vekselvirkningen overtaket, da vil spinnene kollektivt foretrekke en av de to mulige orienteringene, og den totale, spontane magnetisering blir forskjellig fra null. Onsager løste Ising-modellen eksakt i null magnetfelt, og viste at varmekapasiteten divergerer logaritmisk ved kritisk temperatur. Dette var første gang en eksakt løsning ble funnet for et vekselvirkende mangepartikkel-system. Flere eksakte resultater for modellen ble utviklet av Onsager i samarbeid med Bruria Kaufmann i årene som fulgte.
For løsningen av Ising-modellen (blant annet) ble Onsager nominert for Nobelprisen i fysikk. Han hadde en imponerende rekke betydelige resultater på sin vitenskapelige merittliste. Da han fikk telefonen fra Stockholm om at han var blitt tildelt nobelprisen for "Onsager-teorien" var hans respons:«Onsager-teorien? Det kan være litt av hvert det. Hvilken gjelder det?»
Vitenskapelige høydepunkt
Listen er hentet fra Hemmer & Hiis Hauge (1993), s. 103, der ikke annet er nevnt:
Arven etter Onsager
Etter Onsagers bortgang donerte familien hans nobeldiplom og æresbevisninger, vitenskapelige arbeider og noen av hans forskningsrelaterte eiendeler til NTH, som var hans Alma mater. Dette Lars Onsager-arkivet inneholder Onsagers samlede arbeidsnotater, bilder, illustrasjoner og forskningsresultater, og er i dag organisert som et eget arkiv ved NTNU UB Dorabiblioteket. Det er åpent for alle som er interessert i Lars Onsagers arbeider, og det meste av hans arbeider kan brukes fritt innen forskning og undervisning. Mye av arkivet er digitalisert og tilgjengelig via Arkivportalen. Der finnes et komplett register over materialet, også det som ikke er digitalisert.
NTH etablerte i 1993 Lars Onsagers professorat og Lars Onsager-forelesningen.
Aqpop
AqPop var et psych/pop-band fra Trondheim. Demoen Just A Dream gitt ut under navnet Chime Poppers markerte starten på det som senere skulle bli til AqPop. De spilte i 2003 på by:Larm. Da som Chime Poppers. I mai 2006 deltok de på IPO-festivalen i Liverpool.
De ga i 2004 ut albumet Beautifully Smart på 35g Records. Bandet er mest kjent for låtene Have It og Relate That Something som er tatt fra dette albumet.
31. mars 2014 kom en ny utgivelse, "Fight vs Ride EP" som gis ut på 7" farget vinyl og digitalt.
De gjenstående medlemmene Thor Jørgen Holm, Andreas Knutsen og Thomas Ingdal la sommeren 2020 ned AqPop og oppsto med samme besetningen under navnet Chimerical.
Francisco Daniel Rivera Sánchez
Francisco Daniel Rivera Sánchez (født 15. oktober 1955 i Guadalajara i Jalisco i Mexico, død 18. januar 2021 i Mexico by ) var en meksikansk katolsk biskop. Han var titularbiskop av Aradi og hjelpebiskop i erkebispedømmet Mexico fra da og til sin død i 2021.
Bakgrunn
Francisco Daniel Rivera Sánchez utdannet seg til bokholder, og inntrådte i 1977 i Tlalpan i den katolske ordenen Misjonærene av Den hellige ånd. Etter filosofistudier i Guadalajara studerte han katolsk teologi ved Det pavelige universitet Gregoriana i Roma. I 1985 avla han de evige løfter.
Prest
Han ble presteviet den 12. august 1988, og dro deretter til Spania. Han virket der i en menighet i Madrid, og studerte også til lisensiatsgraden i pastoralteologived Det pavelige universitet i Salamanca.
Fra 1989 til 1994 arbeidet han i menighetssjelesorgen i Milano i Italia, og deretter og frem til 1999 var han superior for sin orden i Malano. Fra 2000 til 2004 ledet han et frivilligesentrum. Så var han til 2010 provinsialråd og økonom fir ordensprovinsen Guadalajara. Fra 2010 til 2016 var han provinsial for ordensprovinsen Guadalajara og fra 2016 generalsuperior fot Misjonærene av Den hellige ånd.
Hjelpebiskop i Ciudad de Mexico
Han ble utnevnt til hjelpebiskop av pave Frans den 25. januar 2020 til Mexico by, og ble bispeviet i hovedstaden Mexico i Vår Frue av Guadalupe-helligdommen den 19. mars av kardinal Carlos Aguiar Retes, erkebiskop av Mexico by. På grunn av koronapandemien fant bispevielsen sted uten menighet til stede. Kardinal Aguiar Retes utnevnte ham i tilslutning til ordinasjonen til biskoppelig vikar for klerusen.
Episkopalgenealogi
Hans episkopalgenealogi er:
Liban Abdi
Liban Ali Abdi (født 1988 i Burco, Somalia) er en norsk fotballspiller som for tiden spiller for den saudiarabiske klubben Ettifaq FC. Han spilte tidligere for den ungarske klubben Ferencvaros, den engelske klubben Sheffield United, den portugisiske klubben Olhanense og Académica.
Sheffield United
Liban Abdi er den første spiller av somalisk herkomst som har fått proffkontrakt av Sheffield United. Etter å ha prøvespilt for Newport Pagnell og Bukinham Town ble han plukket opp av United etter at han flyttet til Sheffield. Dette skjedde med støtte fra Football Unites, Racism Divides-programmet. Han signerte en toårs kontrakt sommeren 2008 og ble deretter lånt ut til Blades sin søsterklubb Ferencváros den neste sesongen for å få erfaring.
Verdenscupen i stuping 2021
Verdenscupen i stuping 2021 ble arrangert i Tokyo i Japan fra 1. til 6. mai 2021.
Mesterskapet skulle opprinnelig gjennomføres i april 2020, men ble utsatt på grunn av koronaviruspandemien. Mesterskapet var en del av kvalifiseringen til Sommer-OL 2020.
Juniorasiamesterskapet i friidrett 2014
Juniorasiamesterskapet i friidrett 2014 var den 16. utgaven av Juniorasiamesterskapet i friidrett. Mesterskapet var for U20-utøvere, dvs utøvere født fra 1995 til 1998.
Etter mesterskapet ble Irans Shahin Mehrdelan, som opprinnelig vant kulestøt, diskvalifisert for å ha testet positivt på doping.
Medaljetabell
{{legend|#ccccff|Vertlandet er markert i blått|border=solid 1px #AAAAAA}}
West Memphis Three
West Memphis Three var kallenavnet på tre amerikanske tenåringsgutter som ble dømt for drapene på tre åtte år gamle gutter i Robin Hood Hills i West Memphis i Arkansas den 5. mai 1993. De tre som ble dømt for drapene, Damien Echols, Jessie Misskelley jr. og Jason Baldwin, ble løslatt 19. august 2011 under vilkårene i en Alford plea - dvs at de erklærte seg uskyldige, men innså at en rettergang trolig vil finne dem skyldige.
Ingen tekniske beviser knyttet tenåringene til drapene. Likevel ble de funnet skyldige og dømt. Spor som er funnet på de døde, tilhørte Branch' stefar Terry Hobbs, og en venn av ham, David Jacoby.
Ofre og dømte
De åtte år gamle guttene Steve Branch, Christopher Byers og Michael Moore ble meldt savnet 5. mai 1993. Politiet begynte å lete etter dem dagen etter i området Robin Hood Hills. Rundt klokken 13:45 fant politiet en svart sko i en bekk som førte til et avløp. Et videre søk langs bekken førte til at de tre guttene ble funnet drept, lemlestet og bundet med sine egne skolisser.
Aktor hevdet at Echols, Baldwin og Misskelley hadde drept barna som del av et satanistisk ritual, og at Echols var lederen. De tre siktede var mellom 16 og 18 år. Selv om det ikke forelå noen beviser mot dem, ble de dømt. Damien Echols (f.1974) ble dømt til døden, mens Jessie Misskelley (f.1975) og Jason Baldwin (f. 1977) begge ble dømt til livsvarig fengsel. Saken vakte betydelig oppmerksomhet.
Ved hjelp av ny teknologi innenfor DNA-analyse, avslørte nye prøver fra åstedet at det ikke fantes DNA-spor fra de tre dømte. Det ble derimot funnet hår fra en da ikke-identifisert mann.
Steve Branch hadde et bittmerke i pannen. Rettsmedisinere påpekte at skilpadder kunne ha forårsaket skader på de døde, men i 2004 fant Branch' mor Pamela, tannprotesen til Terry Hobbs gjemt i et låst skap. Hun skjønte ikke hvorfor eksmannen hadde gjemt tannprotesen sin. På den tid stolte hun ikke lenger på politiet og overlot tannprotesen til dommer Dan Stidham som la den i sin egen safe. Ved senere undersøkelser har ingen av ekspertene benektet at det dreide seg om et menneskebitt.
I 2009 forklarte Pamela Marie Hobbs videre at hennes eksmann Terry Hobbs ofte røykte hasj i hjemmet, i tillegg til misbruk av kokain og metamfetamin. Hun hadde tatt den 4 år gamle datteren deres, Amanda, til legen fordi hun mistenkte at Terry hadde misbrukt barnet. Legen bekreftet at så var skjedd. Pamela bevitnet også at Terry ofte slo barna med et belte, og ofte hadde stesønnen hans, Steve, merker etter slagene. Terry Hobbs hadde skutt sin svoger så denne døde av senskader ti år senere. To ganger ble Hobbs anmeldt for å ha misbrukt datteren Amanda. I hans første ekteskap (med Angela Timms) anklaget hun ham for å ha misbrukt sønnen deres. Terry Hobbs skilte seg fra Branchs mor Pamela, og hans navn er fjernet fra stesønnens gravstein.
Christopher Byers var adoptivsønn av John Mark Byers. I 2007 uttrykte adoptivfaren sin støtte til de tre dømte og sa: «''Jeg hatet dere i årevis. Jeg trodde av hele mitt hjerte at dere drepte min sønn - og jeg er lei meg for det.''» Mange kjente personer som Disturbed, Tom Waits, Steve Earle, Joe Strummer Marilyn Manson og Johnny Depp engasjerte seg for å få de tre frikjent.
Etter løslatelsen
Jessie Misskelley jr hadde IQ på bare 68, og etter å ha sittet i avhør i tolv timer uten forsvarer, skrev han under på en tilståelse som impliserte Echols og Baldwin. I løpet av 18 år i fengsel møtte Echols sin mor bare et fåtall ganger og sin søster to ganger, men brevvekslet med Lorri Davis som han giftet seg med da han ble løslatt. De bosatte seg i Salem og åpnet et meditasjonssenter. Echols ble buddhist mens han satt i fengsel, og tilhører samme retning innenfor zen som samuraiene. Hjelpere som regissøren Peter Jackson og Fran Walsh arbeidet på dagtid med filmer som King Kong, før de dro hjem og arbeidet for å få ham satt fri.
Nesten seks år etter at Jason Baldwin ble løslatt fra fengselet i Arkansas, flyttet han i 2017 fra Seattle til Austin som en av grunnleggerne av Proclaim Justice, en stiftelse som kjemper for å omgjøre uriktige domfellelser.
Filmer
Tre dokumentarfilmer og en spillefilm har blitt laget om hendelsen:
Villa Eika
Villa Eika er et bygg på Universitetet i Oslos område på Blindern med adresse i Problemveien 5. Bygget huser Studentparlamentet ved Universitetet i Oslo og Velferdstinget i Oslo og Akershus. Villaen har tidligere vært blant annet universitetsbarnehage, professorbolig og såkalt «husfarbolig» til Blindern Studenterhjem.
Lizandro Ajcú
Lizandro Ajcú en landeveissyklist fra Guatemala. I 2005 testet han positivt på EPO.
Anniken Hauglie
Anniken Hauglie (født 10. september 1972 i Oslo) er en norsk politiker (H), tidligere statsråd og byråd, og fra 15. november 2021 viseadministrerende direktør i Næringslivets hovedorganisasjon (NHO). Fra 2020 til 2021 var Hauglie leder av interesseorganisasjonen Norsk olje og gass. Hauglie satt i Erna Solbergs regjering fra 16. desember 2015 til 24. januar 2020 som arbeids- og sosialminister. Fra oktober 2013 til 2015 var hun byråd for kunnskap og utdanning med ansvar for Osloskolen og barnehagene. I perioden før, fra januar 2010 til oktober 2013 Oslos byråd for sosiale tjenester. Fra 2011 fikk hun utvidet sitt ansvarsområde og ble byråd for helse og sosiale tjenester, med parlamentarisk ansvar for Oslos 15 bydeler.
Utdanning
Anniken Hauglie er født i Oslo og oppvokst i Ski kommune i Akershus. Hun var elev på Ski ungdomsskole og gikk ut av Kontra videregående skole i 1991. Hun er gift med statssekretær Lars Jacob Hiim. De har to barn. Hauglie er utdannet cand.polit. fra Universitetet i Oslo (2000). Hauglie har hovedfag i sosiologi, mellomfag i statsvitenskap og faget livssyn og etikk. Hun har også prosjektledelse fra BI (2006). Hauglie har særlig fordypet seg i situasjonen i det tidligere Jugoslavia, og primært i Bosnia-Hercegovina, i 1990-årene.
Karriere
På midten av 1990-årene var hun med i Den Konservative Studenterforening og i redaksjonen i tidsskriftet Minerva.
Fra 2001 til 2003 var Hauglie politisk rådgiver for Høyres fraksjon i Stortingets sosialkomite, og fra 2003 til 2004 politisk rådgiver for sosialministeren i Bondevik II-regjeringen. Fra 2005 til 2007 var hun rådgiver i Forbrukerrådet, før hun gikk tilbake til Stortinget som politisk rådgiver. Hun var først rådgiver til helse- og omsorgsfraksjonen, deretter for kommunal- og forvaltningsfraksjonen. Anniken Hauglie kom fra stilling som rådgiver for kommunalfraksjonen i Høyres stortingsgruppe da hun i januar 2010 ble sosialbyråd i Oslo. I 2013 byttet hun ansvarsområde til kunnskap og utdanning.
I 2012–2013 var hun medlem av Høyres sentrale programkomité som ble ledet av stortingsrepresentant Bent Høie, og som la frem forslag til Høyres stortingsvalgsprogram for perioden 2013–2017.
Kun noen måneder etter at Hauglie sammen med resten av Oslo-byrådet til Stian Berger Røsland gikk av i oktober 2015, ble Hauglie utnevnt til arbeids- og sosialminister i Erna Solbergs regjering.
Trygdeskandalen eller NAV-skandalen ble offentliggjort 28. oktober 2019 på en pressekonferanse med arbeids- og sosialminister Anniken Hauglie, arbeids- og velferdsdirektør Sigrun Vågeng og riksadvokat Tor-Aksel Busch. Minst 36 personer var blitt dømt til fengsel for trygdesvindel på grunn av feil rettsanvendelse. Hauglie varslet at hun ville iverksette en ekstern gjennomgang for å granske hvordan EØS-regler kan ha blitt praktisert feil siden 2012. Det ble reist kraftig kritikk mot Hauglie, og flere partiet varslet mistillit. Den 24. januar 2020 gikk Hauglie ut av regjeringen. Hun selv og statsminister Erna Solberg benektet at dette hadde med NAV-skandalen å gjøre.
Den 31. mars 2020 ble det offentlig kjent at Hauglie ville overta som direktør i Norsk olje og gass etter Karl-Eirik Schjøtt Pedersen. I april 2020 ble det kjent at karantenenemda ila Hauglie 6 måneder karantene, hvilket betyr at hun ikke kunne begynne å jobbe eller ha kontakt med Norsk olje og gass før 24. juli 2020.
Det ble kjent 14. juni 2021 at Hauglie ville ta over som viseadministrerende direktør i NHO. Hun startet i jobben 15. november 2021.
Karen Gevorkjan
Karen Sarkisovitsj Gevorkjan er en sovjetisk regissør og manusforfatter.
Napolitano
Personer med efternavnet Napolitano:
Valdemoro
Valdemoro er en by og en kommune sør i Madridregionen i Spania. Den ligger 27 km fra hovedstaden i storbyområdet Madrid.
Kommunen har vokst kraftig og har i dag opp mot 60 000 innbyggere (2008). Dette har ført til kraftig utbygging i kommunen med transport, utdanning, sanitærinstallasjoner, helse og underholdning.
Junior-VM i håndball for menn 1987
Junior-VM i håndball for menn 1987 ble arrangert i Jugoslavia i 1987.
Lyrikkåret 2022
Dødsfall
skuespiller og filmmanusforfatter ||align=center|70 ||align=center| ||
Ir Ganim
Ir Ganim (hebraisk: עיר גנים) er et nabolag sørvest i Jerusalem, som grenser til Kiryat Menachem.
Historie
Planleggingen av Ir Ganim begynte i 1953. Den ble tegnet for en befolkning på 8.000-10.000 nye immigranter på 1577 dunam land. De første 500 boenhetene ble bygget av Rassco-selskapet med en høyere byggestandard enn andre nye innvandrerbydeler. Hvert hjem hadde en privat hage.
Ir Ganim Aleph ble etablert i 1957. Før de flyttet til Ir Ganim hadde de fleste av innbyggerne bodd i maabarot (transitleirer). Noe av landet var eid av Det jødiske nasjonalfond og resten ble gitt av Israel Lands Administration.
Demografi
Befolkningen i Ir Ganim er mangfoldig, med både innfødte israelere og innvandrere fra Etiopia og Russland. Det regnes som et fattig nabolag, men har rikere deler, som Ir Ganim Aleph, med utsikt over Judeafjellene. Kibbutz Reisheet, en urban kibbutz, ligger i Ir Ganim..
Troppene til VM i fotball 1978
Troppene til VM i fotball 1978 inneholder samtlige 16 tropper som ble tatt ut til VM i fotball 1978 i Argentina som ble spilt fra 1. til 25. juni 1978. Hver av de 16 nasjonene som deltar i mesterskapet registrerte 22 spillere (19 eller 20 utespillere og to eller tre keepere) som skulle delta i det kommende VM.
Ir Ganim
Seksjoner og gater
Nabolaget er delt inn i tre seksjoner: Ir Ganim Aleph, mellom Mexico Road og Halamit Road, vest for dalen som skiller det fra Kiryat Hayovel. Ir Ganim Bet ligger mellom Panama, Dahomey, Halamit og Avivit Roads; og Ir Ganim Gimmel grenser til Costa Rica Road. Mange av gatene er oppkalt etter land i Latin-Amerika som stemte for opprettelsen av staten Israel i 1948. Andre er oppkalt etter markblomster.
Troppene til VM i fotball 1978
Klubbene som er oppført er klubben som de enkelte spillerne sist spilte en offisiell kamp før mesterskapet. Oppgitt alder er alderen til hver enkelt spiller ved starten av mesterskapet.
Ir Ganim
Offentlige institusjoner
Ir Ganim har sitt eget bibliotek og deler et samfunnssenter (matnas) med Kiryat Menachem.
Troppene til VM i fotball 1978
Kilder
www.fifa.com/worldcup/archive/argentina1978 -Liste over alle lag på Fifa.com
Ir Ganim
Nahal Lavan
Lavandalen ligger mellom Ir Ganim og Givat Massuah i øst og Moshav Ora i vest. Dalen inneholder elvehodet til Nahal Sifan, stedet for Ha-Rogem i den andre tempelperiode, olivenpresser, vanncisterner og vakttårn, og ruinene av en gammel bosetning nær Ein Lavan-kilden.
Aminata Traoré
Aminata Traoré (født 25. februar 1999) er en ivoriansk taekwondoutøver.
Hun representerte Elfenbenskysten under Sommer-OL 2020 i Tokyo, hvor hun ble nummer 5.
Les Alliés
Les Alliés er en kommune i departementet Doubs i Bourgogne-Franche-Comté-regionen øst i Frankrike. Kommunen ligger i kantonen Ornans som tilhører arrondissementet Pontarlier.
Munken Vendt
Munken Vendt er et skuespill av Knut Hamsun utgitt i 1902.
Handlingen foregår nordpå omkring slutten av det attende århundret.
Rollefigurer
(Maskerte Personer, Blomsterpiker, Bærsankersker, Kvanneletere, Iselins Drenger, Hr. Didriks Drenger, Sorenskriverens Fuldmægtig og Skrivere, Lensmænd, Klokker, Tingalmue, Kirkealmue, Auktionsfolk, En drukken Olding, En Fattigkone, Bipersoner)
Feyisa Lilesa
Feyisa Lilesa (født 1. februar 1990) er en etiopisk friidrettsutøver som konkurrerer i maraton.
Han representerte Etiopia under Sommer-OL 2016 i Rio de Janeiro, der han tok sølv i maraton.
I november 2021 er Feyisa Lilesa på frontlinjen i Etiopia mot Tigray-opprørerne.
War Office
War Office (bokstavelig «Krigskontoret», det vil si Krigsministeriet) var et departement i den britiske regjeringen med ansvar for den britiske hæren fra 1600-tallet og frem til 1963, da oppgavene ble overført til Forsvarsministeriet.
Navnet War Office ble også benyttet om den tidligere departementsbygningen, Old War Office Building, på Whitehall i sentrale London. I august 2013 ble det annonsert at denne bygningen ville bli solgt på det åpne markedet. Det vil sannsynligvis bli et hotell. Salget ble fullført i mars 2016.
Departementets oppgaver er i hovedsak lagt til avdelingen Army Board i Forsvarsministeriet.
Stephen McGann
Stephen McGann (født 2. februar 1963 i Liverpool) er en britisk skuespiller og regissør.
McGann er gift med manusforfatter Heidi Thomas. Paret er bosatt i Essex.
Chaman Lal Gupta
Chaman Lal Gupta (hindi: चमललाल गुप्त; født i 1934 i Jammu i fyrstestaten Kashmir og Jammu, død 18. mai 2021 samme sted) var minister i den indiske regjering.
Biografi
Chaman Lal Gupta tok sin høyere utdannelse (MSC) ved G. M. Science College Jammu (Jammu and Kashmir) og fra Allahabad University i Allahabad i Uttar Pradesh. Han var en leder innen Bharatiya Janata Party og var folkevalgt til den 11. til og med den 13. Lok Sabha fra valgkretsen Udhampur.
Han var landets forsvarsminister fra 1. juli 2002 til 2004. Før dette var han minister for sivil luftfart (1000-2001) og minister for matproduksjon (2001-2002).
Han døde den 18. mai 2021 av covid-19.
Spiro Agnew
Spiro Theodore Agnew (født Spiro Anagnostopoulos 9. november 1918, død 17. september 1996) var USAs 39. visepresident, etter å ha vært guvernør i Maryland. Han var visepresident for Richard Nixon, men gikk av etter korrupsjonsanklager i 1973 og ble erstattet av Gerald Ford.
Agnew var kjent som Nixons angrepshund overfor den liberale pressen og antikrigsdemonstranter og ble kjent for å ordlegge seg med rare ord. Han omtalte pressen som «nattering nabobs of negativism» og «effete corps of impudent snobs». Taleskriverne Pat Buchanan og William Safire var personene bak dette språket. Etter valget i 1972 ble imidlertid dette tonet sterkt ned.
Agnew er den eneste gresk-amerikaner som har vært visepresident.
Diona Reasonover
Diona Reasonover (født  6. januar 1992) er en amerikansk skuespillerinne. Hun spilte rollen som Charmaine Eskowitz i fjernsynsprogrammet Clipped.
Oppvekst og tidlig liv
Reasonover er født og oppvokst i Detroit i Michigan  og gikk på Renaissance High School. Mens hun tok videregående skole, var hun medlem av Mosaic Youth Theatre, en teatergruppe på over 100 tenåringer som spilte i Detroit og internasjonalt.
Reasonover studerte ved Oberlin College og ble uteksaminert med en bachelorgrad i teater og dans. Hun tok også en mastergrad i kunst i skuespill ved California Institute of the Arts. Hun jobbet som bartender mens hun studerte.
’Amran
Amran (arabisk: عمران) er et av tjue guvernement i Jemen. Guvernementets areal er 7 900 km². I 2010 hadde Amran 872 789 innbyggere. Administrasjonssenteret ligger i byen Amran.
Diona Reasonover
Karriere
I 2010 spilte Reasonover i HYPERBOLE: origins som en del av det Los Angeles-baserte kunstnerkollektivet Rogue Artists Ensemble.
Thomas Andrews
Thomas Andrews (født 7. februar 1873 i Comber i County Down i Irland (nord), død 15. april 1912 på Titanic) var administrerende direktør i Harland and Wolff, selskapet som bygget RMS «Titanic». Han hadde tegnet Titanic, og kjente alle detaljene på skipet. På jomfruturen var han med for å kontrollere at alt var som det skulle på skipet og noterte ned feil og mangler.
Diona Reasonover
Karriere
Hun spilte i Lydia R. Diamonds skuespill Stick Fly med Mo'olelo Performing Arts i San Diegos 10th Avenue Theatre i 2011. Der spilte hun Cheryl, datter av familiens hushjelp hvis liv er blitt dramatisk endret. Hun ble kalt "superb" av en teateranmelder for North County Times. En anmelder for San Diego Examiner kalte Reasonover "en formidabel kraft å regne med." En anmelder for San Diego Union-Tribune kalte henne "quietly fiery". Reasonover mottok en pris på den tiende årlige Craig Noel-prisutdelingen for teater.
’Amran
Amran ligger nordvest i Jemen og grenser til guvernementene Sa'dah i nord, Al Jawf i øst, Sanaá og Al Mahwiti i sør og til Hajjah i vest.
Distrikter
Guvernementet Amran består av fire distrikter:
Thomas Andrews
Da Titanic sank, visste han bedre enn noen annen hvor fort skipet ville gå ned. Han oppfordret derfor så mange som mulig til å ta på seg redningsvester og gå i livbåtene. Men hva som hendte med ham selv, var det ingen som visste. Noen sier at de så ham i røykesalongen på 1. klasse, og andre sier de så ham kaste ned stoler til de som lå i vannet så de skulle ha noe å flyte på.
Hans kone Helen døde 22. august 1966 i Nord-Irland. Elizabeth Andrews forble ugift. Hun ble safarileder i Kenya, tjenestegjorde under annen verdenskrig som sykepleierske hos Røde Kors og døde i 1973 i en bilulykke i Irland.
Mackinacstredet
Mackinacstredet (engelsk: Straits of Mackinac, uttales ) er et sund som skiller den øvre og den nedre halvøy i Michigan i USA. Sundet er en del av Michigan-Huronsjøen og forbinder de to delene av innsjøen, Michigansjøen og Huronsjøen.
Det finnes to bebodde øyer i Mickinacstredet, Mackinac Island og Bois Blanc. Det er også to ubebodde øyer, Round Island og St. Helena Island. Det er to byer ved sundet, Mackinac City og St. Ignace. I tillegg er det to fort, Fort Michilimackinac og Fort Mackinac. Begge fortene er populære turistdestinasjoner.
Fylkesvei 608 (Akershus)
Fylkesvei 608 i Akershus går mellom Øverland og Høvik stasjon i Bærum. Veiens lengde er 4,1 km.
Før 1. januar 2010 hadde veien betegnelsen fylkesvei 164.
2019 ble veien del av fylkesvei 1628.
Stuping under VM i svømmesport 2013 – 10 meter kvinner
10 meter kvinner under VM i svømming 2013 ble avholdt den 24. juli og 25. juli.
Resultater
Kvalifiseringsrunden ble avholdt den 24. juli klokken 10.00 lokal tid. Semifinalen ble avholdt klokken 14.00 samme dag. Finalen ble avholdt den 25. juli klokken 17.30.
Grønn viser til finalister Blå viser til semifinalister
Gløsvågen naturreservat
Gløsvågen naturreservat er et naturreservat i Kristiansund opprettet 27. mai 1988 under verneplan for våtmark. Det ligger i bydelen Nordlandet nord for Kvernberget flyplass. Området er lite men svært nærigsrikt og har en rik fuglefauna.
Det islandske kjøkken
Det islandske kjøkken omfatter tradisjonelle retter, eller nyere retter basert på tradisjonelle råvarer, i islandsk matkultur. Viktige deler av dette er lam, melk og fisk, det siste mye grunnet bosetningens nærhet til havet. Populære retter på Island er blant annet skyr, hangikjöt (røkt lam), kleinur, laufabrauð og bollur. Þorramatur er en tradisjonell buffet som blir servert under festivalen midtvinters kalt Þorrablót, og inneholder et utvalg kjøtt- og fiskeprodukter lagret på tradisjonelt vis, servert med rúgbrauð (mørkt rugbrød) og brennivín (en islandsk akevitt). Mye av smaken på disse tradisjonelle rettene kommer av oppbevaringsmåtene som blir brukt; sylting i gjæret myse eller saltlake, tørket og røkt.
Moderne islandske kokker legger vanligvis vekt på de tilgjengelige produktenes kvalitet fremfor tradisjonene. Derfor har mange restauranter på Island spesialisert seg innen sjømat, og i den årlige kokkekonkurransen Mat og Moro (arrangert siden 2004) lager kokker nye retter med ferske ingredienser fra Island. Kjennetegn er kvaliteten på lammekjøttet, sjømaten og (i den senere tid) skyr. Andre lokale ingredienser som har en naturlig plass hos islandske kokker, er sjø- og svømmefugler (både kjøttet og eggene), laks og ørret, krekling, blåbær, rabarbra, islandsk mose, ville matsopper, villtimian, løpstikke og tørkede alger, i tillegg til et vidt spekter av meieriprodukter.
Dyreprodukter dominerer det islandske kjøkken, og å leve som vegetarianer på Island er umulig uten å støtte seg på importerte varer. Den allmenne smak har imidlertid nærmet seg den europeiske normen, og bruk av grønnsaker har økt kraftig de seneste tiårene i takt med at fisk har minket i bruk. Ferskt lammekjøtt er derimot en tradisjonell rett som har opprettholdt sin popularitet.
Shamballa
Shamballa (tibetansk: བདེ་འབྱུང་; wylie: bde 'byung, uttalt De-jung), også stavet Shambala og Shamballa, er et mytisk kongedømme som ifølge før-buddhistiske tradisjoner såvel som tibetansk buddhisme skal ha eksistert i Tibet. Det er omtalt i forskjellige gamle tekster, deriblant Kālachakra Tantra, og de gamle tekstene som er bevart fra den før-buddhistiske kulturen Zhangzhung i det vestlige Tibet. I den sjamanistiske religionen Bøn omtales likeledes et mytisk land kalt Tagzig Olmo Lung Ring.
Oddmund Hagen
Oddmund Hagen (født 21. februar 1950 i Snillfjord) er en norsk lektor, forfatter og litteraturkritiker.
Jacob von der Lippe Parelius den yngre
Jacob von der Lippe Parelius (født 4. februar 1782 i Trondheim, død 6. september 1861 i Meldal) var en norsk prest som var prest i Meldal i 53 år, fra 1808 til 1861. Han var kapellan hos faren Jacob von der Lippe Parelius fra 1808 til 1819 og overtok deretter prestekallet etter faren. Han videreførte farens storslåtte utbygging av Meldal prestegård og dens hageanlegg. Han var gift først med sin kusine Elsebe Catherine Parelius og deretter med dennes søster Elisabeth Parelius, begge døtre av Niels Rosing Parelius.
Oddmund Hagen
Hagen får meget god omtale av Øystein Rottem i Norges Litteraturhistorie.
Otto Christian Ottesen
Otto Christian Ottesen (født 11. april 1788 Høyland (Sandnes), død 22. august 1870 i Porsgrunn) var en norsk prost i Nedre Romerike og ordfører i Fet.
Han ble cand.theol. i København i 1814 og ble kapellan hos sin far i Fet. I 1818 avstod faren prestekallet til ham. I 1839 ble han også prost i Nedre Romerike. Han eide Kjustad i Fet. Han var også suppleant til Stortinget fra 1830 og Fets første ordfører fra 1839. Han var gift med Diderikke Aall.
Kains merke (film)
Kains merke er en britisk dramafilm fra 1947 regissert av Brian Desmond Hurst. Hovedrollene spilles av Eric Portman, Patrick Holt og Sally Gray. Manuset var skrevet av Christianna Brand og Francis Crowdy. Det bygde på romanen Airing in a Closed Carriage fra 1943, som var skrevet av Joseph Shearing (et pseudonym for Marjorie Bowen). Romanen på sin side var basert på en virkelig sak der Florence Maybrick stod tiltalt for drap.
Handling
Filmen handler om to rivaliserende brødre (Eric Portman og Patrick Holt), som begge faller for en kvinne spilt av Sally Gray.
Industrimannen Richard Howard besøker Bordeaux i Frankrike for å kjøpe bomull til sine spinnerier fra Sarah Bonheur. Han forelsker seg i henne og tilbringer en del av forretningsreisen på sightseeing sammen med henne. Hans yngre bror John ankommer for å være med på å inngå en kjøpsavtale, og også han blir tiltrukket av Sarah. Etter kort tid gifter John og Sarah seg.
Sarah lever en ensom tilværelse i Johns store herskapshus i Manchester. Hun betror Richard at ekteskapet gjør henne deprimert. Richard oppmuntrer henne til å ta ut skilsmisse og dra sin vei sammen med ham. Sarah oppsøker en advokat, som sier at hun må bevise at hennes ektemann behandler henne ille, for eksempel at han slår henne i vitners nærvær. Noe senere slår John Sarah i ansiktet under en diskusjon, i Richards påsyn. Hun har dermed fått det beviset hun trenger for å kunne forlate John, men han nekter henne å ta med seg deres vesle datter Sally. Senere sier John at han er lei for at han slo henne og at han ikke ville legge hindringer i veien dersom hun forlater ham og tar Sally med seg. Sarah bestemmer seg for å bli.
Så blir John syk. Han ber Richard om å gi ham et pulver som han bruker som medisin. Richard heller i stedet opp giftpulver i glasset. John dør, og Richard forsøker å kaste mistanken over på Sarah.
Mackinacbroen
Mackinacbroen (engelsk: Mackinac Bridge, uttales ) er en hengebro i Michigan i USA. Den går over Mackinacstredet i Michigan-Huronsjøen, og forbinder de to halvøyene Michigan består av. Broen kalles ofte «Mighty Mac» eller «Big Mac».
Planene om å bygge en bro over sundet kom allerede på 1880-tallet, men Mackinacbroen sto ikke ferdig før i 1957. Den var da en av verdens lengste hengebroer, med største spennvidde på 1158 meter og total lengde på 8038 meter.
Sjefsingeniør for byggingen var David B. Steinman, og selskapet American Bridge Company sto bak. Fem arbeidere døde under byggingen.
Egan Bernal
Egan Arley Bernal Gómez (født 13. januar 1997 i Zipaquirá, Cundinamarca, Colombia) er en colombiansk syklist.
Bernal startet karrieren som terrengsyklist og fikk sølv i terreng-VM for junior i 2014 og bronse i 2015. I 2016 gikk Bernal over til landeveissykling og ble ansatt av det italienske kontinentallaget Androni Giocattoli-Sidermec. Etter flere gode prestasjoner og seieren i Tour de l'Avenir 2017 ble han ansatt i Team Sky fra 2018. I debutsesongen som World Tour rytter imponerte han med fremragende prestasjoner i Tour Down Under, Catalonia rundt, hans første etappeseier i Romandie rundt og seieren i Tour of California; Han ble også colombiansk tempomester i 2017. I Tour de France 2018 imponerte Bernal som lojal hjelperytter for Chris Froome og Geraint Thomas.
I 2019, 22 år gammel, vant han Paris-Nice sammenlagt, og ble første colombianer til å vinne Tour de France sammenlagt. I 2021 vant han Giro d'Italia sammenlagt.
Skiskyting under Vinter-OL 2022 – Normaldistanse menn
Normaldistanse for menn i skiskyting under Vinter-OL 2022 fant sted den 8. februar 2022 på Kuyangshu langrenn- og skiskytterarena i Zhangjiakou utenfor Beijing.
Resultater
Øvelsen startet kl. 16:30.
ALGOL 58
ALGOL 58, opprinnelig var betegnelsen IAL foreslått, er et programmeringsspråk i familien ALGOL. Det ble utviklet etter et initiativ i oktober 1955 og ble presentert 1958. Språket introduserte begrepet sammensatte utsagn, men begrenset dette til flytkontroll.
En spesiell versjon av Algol 58, JOVIAL, ble lansert 1960 og var spesielt utviklet for innebygde systemer. JOVIAL var i bruk til 2008 eller lenger.
Eksempler på programmering i Algol 58
Dette programmet regner ut gjennomsnittet av alle elementene i en array, det er skrevet i referanse-Algol. I en konkret implementasjon ville det ha et avvikende utseende. Se det samme eksempelet under Algol 60 til sammenlikning.
comment   the main program (this is a comment); begin Main:     array (Data[1:1000]) Read Int(N); for   i:=1 (1) N  begin      Read Real(val); if    (val<0) Data[i]:= -val if    (val≥0) Data[i]:= val end for   i:=1 (1) N             sum:=sum + Data[i] avg:=sum/N; Print Real(avg) integer   (N, i)  end        Main
Sanaá (guvernement)
Sanaá (arabisk: صنعاء) er et av tjue guvernement i Jemen. Guvernementets areal er 13 850 km². I 2004 hadde Sanaa 919 215 innbyggere. Administrasjonssenteret ligger i byen Sana som også er Jemens hovedstad.
Amran ligger vest i Jemen og grenser til guvernementene 'Amran og Al Jawf i nord, Ma'rib i øst, Dhamar i sør
Distrikter
Guvernementet Sanaá består av seksten distrikter:
Stalingrad (1990)
Stalingrad (originaltittel: Сталинград) er en sovjetisk film fra 1990, regissert av Jurij Ozerov.
Handling
Tyskerne angriper Stalingrad, og blir snart engasjert i nærkamp inne i selve byen. Men Tsjujkov soldater klarer å holde på stillingene sine. Den 19. november 1942 begynner Den røde armé en vellykket mot-offensiv og omringer det tyske Wehrmacht. I februar 1943 overgir den tyske Sjette armé seg til de sovjetiske styrkene.